Rietavo Lauryno Ivinskio gimnazija įgyvendina LR Švietimo, mokslo ir sporto ministerijos Sporto rėmimo fondo finansuojamą projektą **„ Įsijunk sportuojantį Rietavą“**  Nr. SRF-FAV-2019-1-0036.

*Projekto įgyvendinimo laikotarpis***:** 2019-08-01 - 2021-05-31

*Dotacija*: 38 420.00 Eur

*Projekto tikslas*: Formuoti sveikos gyvensenos ir fizinio aktyvumo kultūrą.

*Uždaviniai:*

1.Didinti gyventojų informuotumą apie sveikatinamąją sporto ir fizinę veiklą;

2.Aktyvinti bendruomenės dalyvavimą fizinės veiklos pratybose, užtikrinant sportinių veiklų patrauklumą irprieinamumą;

3.Gerinti visuomenės suvokimą apie fizinio aktyvumo naudą, vykdant projekto dalyvių sveikatos pokyčių ir gerosios patirties viešinimo kampaniją.

Naujame, moderniai įrengtame Rietavo Lauryno Ivinskio gimnazijos sporto centre patyrę sporto treneriai vykdys tradicines ir visiškai naujas, patrauklias fizinio aktyvumo veiklų pratybas šeimoms su vaikais, jaunimui, vyrams, moterims, senjorams bei žmonėms su negalia. Rietavo baseine vaikai mokysis plaukti. Nemokami sportiniai užsiėmimai tiek miesto tiek ir kaimiškų vietovių gyventojams užtikrins prieinamumą visiems piliečiams, padės mažinti socialinę atskirtį, didins gyventojų informuotumą apie sveikatinamąją sporto ir fizinę veiklą. Dvejus metus vykdomos fizinių veiklų pratybos ir mokymai formuos fizinio aktyvumo įpročius ir, galiausiai, sveikos gyvensenos ir fizinio aktyvumo kultūrą.

Bendruomenė kviečiama dalyvauti populiariose, tradicinėse sporto veiklose ir labai naujoviškose patraukliose pratybose. Projekto metu vykdomos tokios fizinės veiklos pratybos:

- Linijiniai šokiai

- Nirvana Fitness

- Sveikos mankštos užsiėmimai

- Salės riedulys

- Gatvės tenisas

- Fizinės veiklos ant batutų

- Tinklinis, vyrai ir moterys

- Atletinė veikla treniruoklių salėje

- Vaikų mokymas plaukti baseine

- Intensyvios treniruotės širdies ir kraujotakos sistemos gerinimui